text: Parker bilen, hvor der er mange mennesker
  15 december 2015 kl. 19.54
  Antallet af indbrud i biler stiger markant i december. Her er nogle gode råd.
  De fleste husker at lægge julegaveindkøbet i bilens bagagerum.
  Gaverne må under ingen omstændigheder ligge på bilens bagsæde – heller ikke, hvis man blot skal et kort ærinde.
  - Tænk også over, hvor bilen parkeres. Jo flere biler, der holder, jo flere mennesker passerer forbi og kan lægge mærke til mistænkelige personer, siger salgschef i Topdanmark i Kolding, Henriette Olesgaard.
  Det er ikke kun ved juletid, man skal over, hvad man efterlader i bilen, lyder der fra Henriette Olesgaard.
   - Også en computer eller en mobiltelefon kan friste. Så det bedste råd er ikke at efterlade noget synligt i bilens kabine, siger Henriette Olesgaard.
  Noget, man under ingen omstændigheder bør efterlade i bilen, er guld, sølv, smykker, kontanter og ure.  De bliver nemlig ikke dækket af indboforsikringen.
  